**Прилог 1 Извјештаја о активностима ПКРС**

**НАЈЗНАЧАЈНИЈЕ РЕАЛИЗОВАНЕ АКТИВНОСТИ**

**ГРАНСКИХ УДРУЖЕЊА**

**ПРИВРЕДНЕ КОМОРЕ РЕПУБЛИКЕ СРПСКЕ**

**У 2023. ГОДИНИ**

|  |  |
| --- | --- |
| ***Удружење пољопривреде и прехрамбене индустрије*** | * + - * Реализација активности дефинисаних Програмом рада Коморе и Удружења за 2023. годину, те наставак сарадње са надлежним институцијама у области пољопривреде и прехрамбене индустрије, првенствено са Министарством пољопривреде, шумарства и водопривреде Републике Српске, а све у циљу изналажења механизама за креирање повољнијег привредног амбијента и јачања инстутиционалне сарадње. * Aктивно учешће у анализи стања сектора, реализованим подстицајним мјерама, као и предлагању и иницирању нових подстицајних мјера, у складу са Правилником о условима и начину остваривања новчаних подстицаја за развој пољопривреде и села и Правилником о условима и начину остваривања новчаних подстицаја за капиталне инвестиције у пољопривредној производњи.[[1]](#footnote-2) * Редовно разматрање информација о кретању физичког обима производње и информација о спољнотрговинској размјени, односно оствареном извозу и увозу сектора пољопривреде и прехрамбене индустрије.[[2]](#footnote-3) Разматрана је и анализирана укупна проблематика у пословању, а пољопривредници су имали доста сложену и тешку годину, првенствено због временских неприлика-климатских промјена и афричке куге свиња, чија је појава домаће свињогојство довела у озбиљне проблеме и у потпуности затварање фарми у којима је установљена.[[3]](#footnote-4) * Посебна пажња посвећена је раду групација, те одржавању састанака и сједница привредника по секторима/гранама, те су током године, одржане сједнице Групација: Органских произвођача и прерађивача; Произвођача и прерађивача рибе; Житопрерађивача (ратарство и млинско-пекарска индустрија); Произвођача и прерађивача млијека;[[4]](#footnote-5) Виноградара и винара,[[5]](#footnote-6) као и низ састанака Групације узгајивача свиња (Узгој стоке-производња и прерада меса), уз редовно извјештавање ресорног Министарства о овим активностима. * Активно учешће у реализацији и праћењу пројеката из области пољопривреде и прехрамбене индустрије и њихова промоција, представљање, те информисање и укључивање привредних друштава у исте.[[6]](#footnote-7) * Учешће у радним састанцима и активностима радне групе за израду Закона о организацији тржишта вина БиХ[[7]](#footnote-8) * У подручју спољне трговине праћена је примјена споразума CEFTA, ЕФТА и ССП, а представници Удружења су чланови Радне групе за пољопривреду, укључујући санитарна и фитосанитарна питања споразума CEFTA. * Удружење је активно учествовало у припреми и доношењу законске регулативе у овој области, дајући примједбе, приједлоге и сугестије, који су у одређеној мјери прихваћене и уграђене у регулативу, као нпр. Закона о рибарству, сточарству, пчеларству, пољопривредним задругама, органској производњи, као и подзаконских аката и правилника, те изради и дефинисању приоритетних приједлога сектора за ПЕР 2024-2026 година из домена аграрне политике. * Учешће у разним панел дискусијама, као нпр: Актуелни изазови тржишта воћа са циљем унапређења сарадње домаћих произвођача воћа са домаћим трговинским ланцима,[[8]](#footnote-9) те учешће у Панелу "Одржива пољопривреда и дигитална трансформација" (у оквиру Јахорина економског форума). * Представници Удружења су имали активно учешће и у организацији низа сајамских манифестација[[9]](#footnote-10) * На основу Споразума о сарадњи у области пољопривредне и прехрамбене индустрије, потписаног између удружења привредних комора Српске и Србије, током године, одржан је низ радних састанака, заједничких наступа на сајамским манифестацијама, а акценат је био на стварању услова за отварање Херцеговачке куће у Београду, која је свечано и отворена половином октобра. * Одржана је редовна сједница Извршног одбора на којој је извшена анализа привредних кретања у области пољ-прех индустрије, усвојени су одређени закљуци, који су упућени ресорном МПШВ у виду приједлога подстицајних мјера из аграрног буџета за 2024. годину у циљу креирања повољнијег пословног амбијента, развоја и унапређења сектора, те редовна сједница Скупштине Удружења, на којој су усвојена годишња документа Удружења, тј. Извјештај о раду и Програм рада за 2024. годину. * Провођење редовних активности, као нпр. израда анализа о стању домаће производње, спољнотрговинске размјене, праћење трговине и кретања цијена берзанских роба и производа, заштита домаће производње, иницирање већег степена сарадње и учешћа домаће сировине у преради и креирању домаћег финалног производа, повезивање домаће примарне пољопривредне производње и домаће прехрамбене индустрије и слично. |

|  |  |
| --- | --- |
| ***Удружење шумарства и прераде дрвета*** | * Редовно разматрање информација о кретању физичког обима производње шумарства, прераде и производа од дрвета и производње намјештаја, информација о спољнотрговинској размјени, односно оствареном извозу и увозу у областима прерада и производи од дрвета и производња намјештаја, те анализирана укупна проблематика у пословању, а посебно у новонасталој ситуацији кризе и смањене тражње за производима од дрвета и намјештаја у земљама западне Европе. * Током 2023. године, остварен је мањи обим производње у области шумарства у односу на планирани обим производње шумских дрвних сортимената, првенствено због немогућности извођача радова да изврше уговорене послове сјече и привлачења у планираној динамици. Извођачи радова у шумарству, као пресудне разлоге за неизвршавања преузетих обавеза сјече и привлачења шумских дрвних сортимената, истицали су недостатак радника, дотрајалу механизацију и изостанак било каквих подстицаја за набавку горива па чак и лоше временске прилике у првој половини године. У области прераде дрвета и производи од дрвета у првих десет мјесеци обим производње био је знатно мањи у односу на првих десет мјесеци претходне године. Пад производње био је за око 24%. У периоду јануар-децембар 2023. године долази до пада производње због смањења потражње за производима дрвопрерађивачке индустрије на тржишту земаља Европске уније. У области производње намјештаја остварен је мањи обим производње, у односу на претходну годину, првенствено због пада потражње за намјештајем која је највише била изражена у првој половини 2023. године. * Посматрајући пословне резултате, остварне 2023. године, може се закључити да резултати нису задовољавајући и да су очекивани, имајући у виду негативан утицај ратног сукоба у Урајини и кризе у ЕУ.[[10]](#footnote-11) * Затражено је да купопродајни уговори за 2024. годину, са количинама и динамиком испорука, буду припремљени и закључени до краја децембра 2023. године. * На захтјев Министарства пољопривреде, шумарства и водопривреде РС, секретар Удружења је учествовао у раду Радне групе за израду мјера унапријеђења односа шумарства и прераде дрвета. * Затражено је да се, све до усвајања усаглашених измјена и допуна, примјењује Одлука о утврђивању критеријума, услова и начина испоруке шумских дрвних сортимената.[[11]](#footnote-12) * Током године, рађене су анализе о стању у овом сектору, тржишним кретањима и смањеној потражњи производа дрвопрерађивачке индустрије, посебно умањеној тражњи за намјештајем. Обавјештавана је јавност о кретањима у области шумарства, прераде дрвета и производњи намјештаја. * Савјет министара БиХ је на усаглашени приједлог ресорних министарстава и коморских удружења донио Одлуку о привременој забрани извоза одређених шумских дрвних сортимената, која је донесена средином маја мјесеца и трајала до каја јула 2023. године. * На заједничком штанду Привредне коморе Републике Српске пет предузећа из области прераде дрвета је излагало на сајму INTERZUM 2023 у Келну. * Поред догађаја у Републици Српској на тему шумарства, прераде дрвета и производње намјештаја секретар Удружења је учествовао и на међународним догађајима, конференцијама, конгресима и другим активностима у класичном формату, те online (путем Zoom и MS Teams платформи). |

|  |  |
| --- | --- |
| ***Удружење грађевинарства***  ***и индустрије грађевинског материјала*** | * На тешко стање у грађевинарству континуирано је указивано током године, те су у циљу побољшања у овој области предлагане мјере, а нарочито потенцирана потреба стварања услова за веће ангажовање домаће грађевинске оперативе и пројектантско-консултантских друштава на пословима који се финансирају из буџета, као и довођење у равноправан положај страних и домаћих извођача у односу на законске обавезе (лиценце, запослени, порези и др.). * Одржана је једна редовна сједница Скупштине Удружења, као и три сједнице Извршног одбора Удружења, на којима је разматрана актуелна проблематика у пословању привредних друштава која послују у овом сектору. * Представници Удружења наставили су интензивну сарадњу са Министарством за просторно уређење, грађевинарство и екологију у циљу изналажења механизама за креирање повољнијег привредног амбијента, као предуслова за излазак овог сектора из кризе изазване појавом пандемије, као и наглим скоком цијена грађевинског материјала. * Одржано је више састанака на тему поскупљења грађевинског материјала, те је донесено Правило о промјењивости цјена из области грађевинарства за радове који се уговарају према ЗЈН БиХ, које је упућено Влади Републике Српске. * Активно учешће у припреми и доношењу законске регулативе, кроз давање примједби, приједлога и сугестија, као и у активностима које су произашле из послова јавних овлаштења (сагласности на склопљене уговоре, мишљења, потврде и остале активности у складу са задацима и овлаштењима које има Комора РС). * Одржана је по једна сједница Групације геодета и Групације деташираних привредних друштава. * Извршена је додјела деташмана за 30 привредних друштава из Републике Српске од стране Комисије за додјелу деташмана за рад у СР Њемачкој за 2023/24. годину. * Одржано је више састанака са представницима релевантних институција у вези са актуелним проблемима које покрива област пословања по принципу деташмана. * Остале активности Удружења грађевинарства и ИГМ, обухватају учешће у конференцији „Унапређење ЕЕ у локалним заједницама“, те учешће у раду Комисије за вредновање иноваторских радова. * Активности Удружења које су одржаване у склопу едукација, сајмова, привредних мисија и конференција: * Учешће у привредним мисијама и сајмовима грађевинарства * Стручни скупови у вези са енергетски ефикасном градњом и модерним становањем * Организација научно-стручног скупа „Савремена теорија и пракса у градитељству“ (као суорганизатор) * Рад у тијелу за непристрасност и равнотежу интереса * Учешће на VI конференцији о обновљивим изворима енергије |

|  |  |
| --- | --- |
| ***Удружење саобраћаја и веза*** | * Активности у креирању регулативе, давање примједби, приједлога и сугестија из области саобраћаја, те учешће у радним састанцима, научно-стручним скуповима и сличним догађајима и активностима, заједно са представницима Министарства саобраћаја и веза Републике Српске.[[12]](#footnote-13) * Активно учешће на измјенама Закона о превозу у друмском саобраћају Републике Српске.[[13]](#footnote-14) * Одржана су два састанка са министром Министарства саобраћаја и веза Републике Српске о актуелном стању и проблемима у сектору друмског саобраћаја. * Одржана је редовна сједница Скупштине Удружења саобраћаја и веза Привредне коморе Републике Српске. * Завршен је поступак редовног усклађивања редова вожње за регистрациони период 2023/2024. година, одржано је пет сједница Комисије за усклађивање редова вожње, објављен је Регистар републичких редова вожње 2023/2024. годину, који садржи 108 регистрованих редова вожње. Комисија за усклађивање међуентитетских редова вожње је, у континуитету читаве године, рјешавала захтјеве превозника за усклађивање редова вожње са регистрованим републичким редовима. * Одржано је седам сједница Извршног одбора Удружења саобраћаја и веза Привредне коморе Републике Српске, током којих су донесене одлуке из надлежности овог Одбора.[[14]](#footnote-15) * Од стране Комисије за категоризацију аутобуских станица у Републици Српској извршено је девет ревизија о испуњавању потребних услова за одређену категорију аутобуске станице (Мркоњић Град, Бијељина, Невесиње, Гацко Приједор, Шамац, Милићи, Источно Сарајево, Теслић), а рјешењем Министарства саобраћаја и веза РС представник Привредне коморе Републике Српске је именован за члана ове Комисије. * Остале активности, реализоване у сарадњи са надлежним органима, организацијама и институцијама огледају се у информисању превозника о закључцима са тих састанака, као и раду са надлежним органима на сузбијању нелегалног превоза.[[15]](#footnote-16) * Чланови Удружења континуирано су информисани о научно-стручним скуповима, округлим столовима и сличним догађајима у организацији Привредне коморе РС, али и других институција које су могле бити од интереса и користи за чланство из овога сектора. * Остварено је више контакта са представницима Удружења превозника за унутрашњи и међународни транспорт Републике Српскe. * Учешће у раду мјешовитих комисија путем одбора у СТК БиХ, праћење сједница Одбора Међународног и међуентитетског друмског превоза путника и терета Спољнотрговинске коморе Босне и Херцеговине. |

|  |  |
| --- | --- |
| ***Удружење туризма и угоститељства*** | * У сарадњи са Министарством трговине и туризма организоване су јавне расправе о тексту Нацрта закона о измјенама и допунама Закона о угоститељству у Бијељини, Палама,Требињу и Бања Луци; * Учешће на састанку Министарства трговине и туризма, Министарства просвјете и културе и средњих угоститељских школа око измјена Закона о угоститељству са посебним акцентом на одредбе члана 9. Закона о угоститељству[[16]](#footnote-17); * У сарадњи са Министарством трговине и туризма и USAID Пројектом развоја одрживог туризма у БиХ, организоване су радионице по оштинама и градовима у Бањалучко-приједорској и Добојско-теслићкој регији у сврху реализације циљева Стратегије развоја туризма Републике Српске за унапређење туристичког производа, развој рецептивног туризма и креирање програма по методологији "HUB and SPOKES" * Учешће на састанку Министарства трговине и туризма и туристичких агенција око проблематике пословања и планова Министарства на развоју рецептивног туризма * Учешће у Радној групу Министарства трговине и туризма за реализацији Реформске агенде за развој туризма Републике Српске * Организација округлог стола на тему „Примјена прописа из система фискализације у сектору угоститељства“ са представницима Министарства трговине и туризма, Министарства финансија, Пореске управе, хотела и ресторана. * Организација састанка министра трговине и туризма, господина Дениса Шулића са привредницима из сектора туризма и угоститељства на тему досадашњих резултата и наставка пројекта субвенционисаног одмора у угоститељским објектима Републике Српске путем ваучера за грађане у 2024. години; * У сарадњи са Министарством трговине и туризма и USAID Пројектом развоја одрживог туризма у БиХ конституисан је Секретаријат Профи програма обуке на радном мјесту, избор предсједавајућег, представљени резултати пилот фазе и дефинисане наредне активности Привредне коморе Републике Српске као администратора пројекта на промоцији и укључивању других хотела и ресторана; * Организована је обука четири мастер тренера за наставак реализације пројекта Профи програма обуке на радном мјесту; * Групација бања је, у сарадњи са Привредном комором Италије и БХ у Сарајеву, организовала студијску посјету термалним центрима регије Emilia Romagna; * Групација бања је, по трећи пут, наступила у Љубљани на 22. Сajму зa трeћи живoтни пeриoд (oд 27. до 29.09.2023.), те по други пут у Загребу на Сајму хране и здравог живљења (од 30.11. до 03.12.2023. године); * У оквиру изложбеног простора СТК БиХ / ПКРС / ПК ФБиХ, представници Привредне коморе Републике Српске и Туристичке организације Републике Српске учествовали су на 54. Meђунaрoднoм сajму туризмa у Новом Саду (oд 30.11. до 02.12.2022. године); * Учешће у UNDP пројекту Одрживост заштићених подручја у БиХ са акцентом на потенцијале заштићених подручја у Републици Српској за реализацију пројеката у области туризма; * Учешће у раду Координационог одбора и Управног одбора Туристичке организације Републике Српске; * У сарадњи са Министарством трговине и туризма, Туристичком организацијом Републике Српске, а уз подршку USAID пројекта развоја одрживог туризма у БиХ, организован је наступ и представљање туристичке понуде Републике Српске на ITB BERLIN, највећем туристичком сајму на свијету * Партнерство са USAID пројектом развоја одрживог туризма код организовања едукација и других догађаја од интерса за развој сектора туризма и угоститељства; * Учешће на округлом столу Министартва трговине и туризма РС „Приступачни туризам – развој и унапређење“, организованим поводом обиљежавања Међународног дана особа са инвалидитетом; * Учешће на CHECK IN регионалној конференцији о туризму у Требињу. |

|  |  |
| --- | --- |
| ***Удружење трговине*** | * Учешће у раду Одбoрa зa oлaкшaвaњe тргoвинe Бoснe и Хeрцeгoвинe; * Учешће у раду Савјета за трговину Републике Српске; * Учешће у кампањи Министарства трговине и туризма Републике Српске "Друштвено одговорни", у којој су, у свјетлу глобалних економских прилика, инфлације и раста цијена који погађају домаће тржиште, трговци показали гест солидарности и укључили се у друштвено одговорну кампању кроз коју су потрошачима понудили низ производа по сниженим цијенама, одричући се дијела своје марже. * Иницијатива према Министарству финансија РС зa измjeне Закона о девизном пословању кojим би сe омогућилo да на територији РС привредно друштво може имати уговор са више различитих банака за обављање мјењачких послова; * Учешће у GS1 конференцији на тему Закона о трговини, електронској трговини, са фокусом на тренд интернет куповине |

|  |  |
| --- | --- |
| ***Удружење енергетике[[17]](#footnote-18)*** | * Учешће на састанку радне група на изради смјерница за стратешки приступ праведној транзицији у процесу декарбонизације, у оквиру пројекта “Инклузивна декарбонизација”, који имплементира UNDP у БиХ, јануар 2023. године * Учешће у радној групи за Примарни и секундарни правни оквир за провођење аукција за електирчну енергију из обновљивих извора енергије у РС и БиХ, 08.02.2022. године. * Учешће на бизнис конференцији „Balkan Solar Summit“, посвећена соларној индустрији и енергији, 09. и 10.02.2023. * Учешће на online едукацијама, преко електронске платформе ПКРС: Зелена економија (22.02.2023.), Одржив развој (23.02.2023.) и Енергетска ефикасност (24.02.2023.). * У сарадњи са Машинским факултетом Универзитета у Бања Луци организација састанка на тему: „Будућност машинских инжењера на тржишту рада“, 07.03.2023. године. * Активно учешће на састанку „Праведна транзиција ка нискокарбонској економији за индустрију електричне енергије, цемента и челика”, * Активно учешће на састанку чланова радне групе „Заједнице обновљиве енергије (ЗОЕ)” * Уз подршку Министарства привреде и предузетништва Републике Српске, учешће у организацији Конференције „Зелена економија – Покретач одрживог развоја привреде РС“, 08.06.2023. године у Требињу, током којег је обрађено неколико тема из области енергетике.[[18]](#footnote-19) * Провођење пројектних активности za GIZ-ов пројект: Пoдршкa MСП-oвимa зa увoђeњe мjeрa eнeргeтскe eфикaснoсти путeм крeирaњa Mрeжe eнeргeтскe eфикaснoсти (MEE), * Учешће на радионици ЕУ/ГИЗ - Отворени Регионални Фонд - Вањска трговина // Радионица на тему "Резултати процјене ускладености електричног и машинског сектора БиХ са ЕУ регулативом“, Сарајево, 06.07.2023. * Учешће на Радионици о трговини емисијама и опцијама дизајна CBAM организованог од стране Свјетске банке и МВТЕО БиХ, 13.07.2023. године. * Обавјештавање привредних друштава и учешће у јавној расправи на тему Нацрт Интегрисаног енергетског и климатског плана БиХ за период до 2030. године, одржаној у Бања Луци 14.07.2023. године. * Учешће у изради приједлога мјера Програма економских реформи РС за период 2024-2026. године, * Праћење законских и подзаконских аката везаних за опрему под притиском објављених од стране Министарства енергетике и рударства, * Учешће на семинару посвећеном новој регулативи ЕУ Механизма за прекогранично прилагођавање угљеника – CBАМ, * Обилазак и посјета фирми из енергетског сектора (ETMAX д.о.о. Бања Лука, ЕЛНОС Group д.о.о. Бања Лука…) * Праћење и обавјештавање привредних друштава о одржавању webinar-a на тему CBAM-а које је ЕУ комисија организовала (за цемент, гвожђе и челик, водоник, електричну енергију, вјештачка гнојива и алуминијум). * Формирана је Групација за пружање енергетских услуга Републике Српске (ESCо RS), 28.09.2023. године, * Сарадња са Министарством спољне трговине и економских односа БиХ поводом Процјене утицаја на Интегрисани план за енергије и климу Босне и Херцеговине до 2030. године, * Сарадња са Агенцијом за развој предузећа - ЕДА на унапређењу пословања и/или иновативном рјешавању проблема привредних друштава, * Организовање wеbinаr-а за привредна друштва у сарадњи са Представништвом њемачке привреде у БиХ, GIZ-ом и ПК Федерације БиХ посвећен новој регулативи ЕУ Механизма за прекогранично прилагођавање угљеника – CBAM, * Сарадња са Министарством енергетике и рударства РС у вези са пружањем информација привредним друштвим о Правилнику о додјели подстицаја из надлежности Министарства енергетике и рударства, * Половином децембра 2023. формирана је Групација испитних тијела за опрему под притиском (ИТОПП РС), * Праћење законских и подзаконских аката везано за градњу соларних и вјетро електрана[[19]](#footnote-20), * Активна промоција ESCo модела пословања привредним друштвима, као новог модела пословања и инвестирања у енергетску ефикиасност.   *Активности* ***Групaциjе зa прoмeт нaфтoм и нaфтним дeривaтимa*** *у оквиру Удружење енергетике ПКРС*   * Одржани састанци Групације за промет нафтом и нафтним дериватима на актуелне теме око Уредбе о одређивању марже која се примјењује приликом формирања цијена нафте и нафтних деривата са представницима законодавне власти. * Изабран нови предсједник Групација за промет нафтом и нафтним дериватима при Привредној комори РС. * Упућена иницијатива за измјену Одлуке о радном времену угоститељских, занатско-предузетничких и трговинских објеката на подручју града Бијељина („Сл. гласник Града Бијељина“, број 21/11, 11/14, 10/18) * Одржани састанци са представницима Министарства трговине и туризма Републике Српске у вези са проблемима велепродаје ЛПГ-а на териоторији Федерације БиХ, те у вези статуса упућене иницијативе за укидање Уредбе о одређивању марже * Упућена иницијатива за интензивирањем рада контролних органа према купацима нафте на велико * Анализа кретања продајних цијена горива нафте и нафтних деривата на нивоу ПКРС. * Ажурирање списка свих БПС на нивоу Републике Српске и размјена информација између привредника из ове области. |

|  |  |
| --- | --- |
| ***Удружење за заштиту животне средине*** | * Активно учешће у припреми и доношењу законске регулативе, те поступку доношења подзаконских аката из области заштите животне средине. * Одржана је редовна сједница Извршног одбора Удружења за заштиту животне средине Коморе РС, те редовна сједница Скупштине овог Удружења. * Присуство стручним скуповима на тему енергетске ефикасности, али и на другим скуповима у вези са кориштењем обновљивих извора енергије, повећањем енергетске ефикасности и смањењем емисије стакленичких гасова. * Активно учешће у Пројекту за израду Стратегије животне средине и Акционог плана за Републику Српску у оквиру БиХ ЕСАП 2030+. * Праћење реализације мјера и приоритета утврђених у Стрaтeгиjи зaштитe живoтнe срeдинe Рeпубликe Српскe за период 2022-2032. година[[20]](#footnote-21) * Чланови Удружења, који на тржиште пласирају производе у амбалажи, у току извјештајне године, иницирали су формирање више оператера за управљање амбалажним отпадом у Републици Српској и хармонизацију висине накнада са накнадама које се примјењују у ФБиХ. * Учешће у реализацији UNIDO HCCP пројекта чисте производње у БиХ. * Учешће на видеоконференцијама и састанцима из области животне средине. |

|  |  |
| --- | --- |
| ***Удружење текстила, коже и обуће и Удружење графичке и папирне индустрије*** | * Упућена је иницијатива за продужење и проширење Одлуке о привременој суспензији и привременом смањењу царинских стопа код увоза одређених роба до 31.12.2024. године[[21]](#footnote-22) * Активности у оквиру SIPPO пројекта у циљу анимирања и припреме за организован наступ на Међународном сајму сигурности и заштите на раду А+А који је одржан у Дизелдорфу од 24. до 27.10.2023. године. Представници предузећа из области производње радне одјеће и обуће су се представили на заједничком штанду који је финансијски подржан од стране Спољнотрговинске коморе БиХ уз техничку подршку програма SIPPO. На заједничком штанду се представило шест предузећа, од којих су три предузећа из Републике Српске. * Одржан састанак са предсједником Владе Републике Српске господином Радованом Вишковићем на тему актуелне проблематике у сектору текстила, коже и обуће, * Одржан састанак са министром здравља и социјалне заштите РС, господином Аленом Шеранићем и директором Фонда здравственог осигурања, господином Дејаном Кустурићем на тему злоупотребе боловања и одредби Правилника о поступку утврђивања привремене српијечености за рад, * Организована посјета представника предузећа једном од највећих Међународних сајмова за опрему и технологију у области одјевне и текстилне индустрије – ИТМА, који је одржан у Милану од 08. до 14. јуна 2023. године. Сајам је посјетило 13 представника из 6 привредних друштава. * Представници Удружења учествовали су у раду Техничког комитета за текстил, кожу и обућу, BAS/TC 48.[[22]](#footnote-23) * Организована обука за менаџмент привредних друштава из области текстила, коже и обуће на тему значаја и примјене ESG (Environmental, Social and Governance) принципа и одрживости уз теничку подршку Швајцарског програма за промоцију извоза (SIPPO). * Континуирано информисање привредних друштава из области текстила, коже и обуће о актуелним мјерама подршке привредним друштвима, те актуелним јавним позивима за овај сектор. * Упућени приједлози за измјену Одлуке о утврђивању годишње квоте радних дозвола за запошљавање странаца у БиХ за 2024. годину у циљу рјешавања питања недостатка радне снаге. * Пословно повезивање са заинтересованим компанијама из иностранства за ангажовањем домаћих капацитета у области текстила, коже и обуће. * Креирење приједлога мјера за Програм економских реформи РС за период 2024-2026. године * Учешће у заједничким активностима са Удружењем текстилне и кожарско – прерађивачке индустрије у Привредној комори Федерације БиХ, те Асоцијацијом тексила, коже и обуће у Спољнотрговинској комори БиХ. * Учешће представника Удружења у расправама које је организовала ПКРС о низу закона који су били у процедури. |

|  |  |
| --- | --- |
| ***Удружење металургије и прераде метала и Удружење електро-хемијске индустрије*** | * Учешће и рад на пројекту “Локални економски развој у Босни и Херцеговини - ЛЕР у БиХ” и састанаку на тему утврђивања потреба привреде кад је у питању развој приватног сектора на локалном нивоу, 31.01.2023. године. * Континуирано учешће у састанцима на тему израду стратегије праведне транзиције ка нискокарбонској економији за индустрије електричне енергије, цемента и челика. * Учешће у радној групи за израду Студије о е-мобилности и студија тржишта у Босни и Херцеговини, 27.02.2023. године. * Састанак представника Министарства вањске трговине и економских односа Босне и Херцеговине са највећим произвођачима металске и електро индустрије Босне и Херцеговине, 13.03.2023. * Активно учешће у формирању B2B платформе са циљем повезивања привредника из Републике Српске са потенцијалним партнерима из иностранства у оквиру метало-прерађивачке индустрије. * Активно чешће на семинару "Нови њемачки закон о ланцу снабдијевања и његове посљедице на извозно оријентисане компаније у БиХ", 27.03.2023. године, * У сарадњи са Спољнотрговинском комором БиХ, активно учешће са излагачима на 65. Међународном сајму технике и техничких достигнућа[[23]](#footnote-24) * Континуирано праћење, анализа рада и услова пословања привредних друштава из области металне и електро индустрије, те предлагање мјера и рјешења за превазилажење кризе изазване руско-украинским конфликтом. * Континуирано информисање привредника о законима који су у процедури, предлаганим и усвојеним рјешењима, те вршење анализа и давање мишљења на стратегије и правилнике који су битни за пословање друштава из ових области, уз редовно информисање чланица о свим новинама у привређивању, условима пословања, примјени законских и подзаконских аката и њиховом утицају на привређивање. * Провођење пројектних активности за GIZ-ов пројекат: Подршка МСП-овима за увођење мјера енергетске ефикасности путем креирања Мреже енергетске ефикасности (МЕЕ) за привредна друштав из ових сектора, * Активно обавјештавање привредних друштава из овог сектора, те учешће на семинару са КПМГ, посвећеном новој регулативи ЕУ Механизма за прекогранично прилагођавање угљеника - CBAM, * Обједињавање приједлога привредних друштава из овог сектора за израду Програма економских реформи РС за период 2024-2026. године. * Друга сједница Извршног одбора Удружења електро-хемијске индустрије ПКРС одржана је 16.11.2023. године, * Увезивање привредника из Републике Српске са привредницима у окружењу у циљу сагледавања заједничких проблема у пословању, размјене искустава, те стицања нових сазнања. * Активна промоција ESCo модела пословања привредним друштвима, као новог модела пословања и инвестирања у енергетску ефикиасност. * Организовање wебинара за привредна друштва у сарадњи са Представништвом њемачке привреде у БиХ, Deutsche Gesellschaft für Internationale Zusammenarbeit (GIZ) и Привредном комором Федерације БиХ посвећен новој регулативи ЕУ Механизма за прекогранично прилагођавање угљеника – CBAM, * Информисање привредника са циљем обезбјеђивања учешћа у изради Стратегије развоја инфраструктуре квалитета. * Сарадња са Министарством за научнотехнолошки развој и високо образовање у вези са активностима развоја нових технологија и иноваторског рада. * Сарадња са Заводом за образовање одраслих Републике Српске, анимирање привредника и давање приједлога на План образовања одраслих за 2023. годину. * Анимирање привредника за учешће у семинарима, посебно оним који су интересантни привредним друштвима из ових области.[[24]](#footnote-25) * Активно информисње привредних друштава о актуелностима, те посјете предузећима из овог сектора * Иновирана је анализа пословања привредних друштава из овог сектора у 2022. години, на основу података АПИФ-а. * Сарадња са надлежним асоцијацијама при СТК БиХ и разматрање тема које се односе на активности органа на нивоу БиХ. |

|  |  |
| --- | --- |
| ***Удружење комуналних и услужних дјелатн.*** | * Током 2023. године, одржано је више састанaка на тему рјешавања актуелне проблематикe у овој области, а Удружење је активно учествовало у припреми и доношењу законске регулативе, кроз давање примједби, приједлога и сугестија, које су у одређеној мјери прихваћене и уграђене у регулативу. * Одржане су три сједнице Скупштине Уружења, као и двије сједнице Извршног одбора Удружења. * Реализована је посјета појединим привредним друштвима регије Херцеговине: Комунално а.д. Требиње, КП Комус Гацко, ЈП Водовод Требиње, ЈП Водовод а.д. Невесиње, ЈП Комус Невесиње, те посјета Комуналцу а.д. Теслић и Рад а.д. Теслић. * Након потписивања Споразума о сарадњи између Удружења из Српске и Србије, као и Удружења Комдел-а, ове године одржанa su три састанка, и то два у Републици Србији и један у Републици Српској (Требиње). * Удружење је радило на изради анализе цијена збрињавања комуналног отпада, која је усвојена на сједници Извршног одбора Удружења. * Потписан Споразум о сарадњи са свим Удружењима комуналне привреде на подручју западног балкана |

|  |  |
| --- | --- |
| ***Удружење друштава за осигурање*** | * Одржанo је 19 сједница Скупштине, 7 сједница Извршног одбора, 7 сједница стручних одбора Удружења. * Удружење је организовало састанке са Агенцијом за осигурање око праћења стања на тржишту осигурања и предлагања мјера за уређење са акцентом на тржиште аутоодговорности. * Удружење је учествовало на састанцим са Министарством финансија и Агенцијом за осигурање око анализе нацрта Закона о измјенама и допунама Закона о обавезним осигурањима у саобраћају, достављених приједлога Удружења за измјене Закона о друштвима за осигурање и Закона о обавезним осигурањима у саобраћају и либерализације цијена обавезног осигурања. * Удружење је организовало два састанак са представницима МУП-а Републике Српске о актуелним питањима из сектора осигурања, односно: * Обављање послова заступања од стране нелиценцираних заступника, * Неуплаћивање полиса и других обавеза по основу регистрације, * Давање нелегалних попуста, * Фингиране штете, те * Гужви које се стварају приликом регистрације возила у надлежним центрима при Министарству унутрашњих послова Републике Српске. * Удружење је организовало друге „Дане осигурања Републике Српске“ * Агенцији за осигурање Републике Српске упућено је неколико иницијатива и упита:   + за измјeну Одлукe о зајeдничкој тарифи цјeновника за осигурањe од одговорности за моторна возила у Рeпублици Српској,   + за измјену Правилника о улагањима, те   + могућност провођења електронске аукције у поступку јавних набавки. * Сарадња са Удружењем друштава за осигурање Федерације БиХ, организација два састанка на тему стања на тржишту у оба ентитета, усаглашавање регулативе у међуентитетском пословању, усаглашавање ставова везано за процес либерализације цијена обавезног осигурања. * Сарадња са Удружењем осигуравача Србије око имплементације информационог система из Србије у Републици Српској * Представници Удружења учествовали су на Данима осигурања у Србији. |

|  |  |
| --- | --- |
| ***Удружење за информационо-комуникационе технологије*** | * Сједнице Извршног одбора Удружења са тематским садржајима и презентовањем актуелног стања у области ИКТ сигурности, одржане су двије радионице у сарадњи са ИКТ компанијама и другим секторима привреде.[[25]](#footnote-26) * Одржана је Скупштина Удружења за ИКТ са активним учешћем привредних друштава, превенствено због актуелности процеса дигитализације. * Рад на Стратегији развоја ИКТ сектора Републике Српске за формирање радних тијела и/или одјељења која би, заједно са представницима Удружења, радила на побољшању пословања привредних друштава овог сектора. * Активности на реализацији планова дуалног образовања уз наглашавање потребе овог облика и у високом образовању што је раније утврђено новим законским измјенама. Повећање обима стручне праксе у ИКТ компанијама. Удружење је инсистирало на промјени образовних програма у средњим школама и факултетима са циљем добијања жељених профила радника у ИКТ индустрији уз појачану стручну праксу.[[26]](#footnote-27) * Свакодневно ажурирање садржаја Facebook групе WEB – We Enforce Business и остале активности усмјерене ка повезивању са друштвима из области ИКТ, а на тај начин и прикупљање повратних информација. * Праћење актуелних онлајн догађаја, јавних расправа и семинара и укључиване чланица у рад истих. * Сарадања у оквиру FINNO платформе и ЕЕН мреже * Остварена је потпунија сарадња и учешће у раду Одбора за ИКТ у СТК БиХ и у наредном периоду ове активности континуирано наставити и проводити с обзиром да је синергијским приступом више институција сигурно могуће значајније утицати на стварање повољнијег пословног амбијента. * Испитана је заинтересованост ИКТ компанија за учешће на специјалистичким сајмовима и исти су уграђени у Календар сајмова ПКРС за 2024. годину. * Континуирана анализа услова пословања привредних друштава из ИКТ сектора, те предлагање конкретних мјера за побољшање истих. * Информисање представника новоформиране Агенције за ИКТ у Влади РС о раније упућиваним приједлозима и препорукама за даље системско и стратешко дјеловање у области дигитализације и стварања јавно-приватног партнерства.[[27]](#footnote-28) * Састанак са представницима компанија у Комори, те посјете привредним друштвима Антена Нет д.о.о., Antecna d.o.o., Codaxy д.о.о. и другима субјектима из ове области, а са циљем давања консалтинга у вези са пословним процесима, презентацији производа, рјешења и услуга заинтересованим лицима и компанијама. * Подршка организацији 25. Међународне изложбе идеја, иновација и стваралаштва Иност младих 2023[[28]](#footnote-29) * Подршка панел дискусији на 9. TECH Hosted Days у Ланако д.о.о. на тему „Вјештачка интел7игенција“ и рад са ИКТ привредним друштвима у смислу препознавања потенцијала за поједине пројекте које Комора проводи директно или у сарадњи са партнерима. * Промоција дигиталне платформе Привредне коморе Републике Српске InfоBiz - Плaтфoрмa која сaдржи нeoпхoднe сeрвисe и инфoрмaциje потребне зa пoслoвaњe приврeдних друштава, тј. податке о прoписимa oд знaчaja зa приврeду, приликaмa зa eдукaциje, могућностима дoбиjaња грaнтoвa, тe пoвeзивaњa сa пoтeнциjaлним пaртнeримa. * Сарадња са високошколским установама, нпр. ЕТФ Бања Лука у смислу подстицаја научно-истраживачког рада и везе са привредним друштвима путем онлајн алата. * Наставак активности око иницијативе за структурно моделирање опорезивања високих прихода у ИКТ индустрији усљед недостатка законских прописа, а са циљем задржавања стручних кадрова и исплате плата у регуларним оквирима. * Пружање логистичке подршке реализацији пројеката CEI, DigIT SME, GIZ „Дигитaлизaциja и инoвaциje у MСП У БИХ“; ChatBot, AgroLife и други, те промоција рада Удружења, која је проширена и на професионалну друштвену мрежу Linkedln, а коју прати велики број појединаца и све ИКТ компаније. * Редовно информисање чланица о прописима којима се мијењају пословни процеси или уређује пословање, те давање приједлога за израду ПЕР РС 2024-2026. година. * Учешће у раду ИКТ Асоцијације Спољнотрговинске коморе БиХ и редовно праћење ових активности. |

1. У 2023. години, Аграрни буџет је износио 180 милиона КМ, укупна издвајања заједно са Kомпензационим фондом Републике Српске и програмом подршке Мађарске Владе Републици Српској преко 220 милиона КМ, док је ресорно Министарство за капиталне инвестиције инвестирало преко 65 мил КМ, што уз учешће корисника прелази износ од 170 мил КМ. [↑](#footnote-ref-2)
2. Агроиндустријски сектор Српске у периоду јануар - септембар 2023. остварио је извоз у вриједности од 234 мил КМ, вриједност оствареног увоза износи 914 мил КМ. Покривеност увоза извозом износи 25,6%. [↑](#footnote-ref-3)
3. Закључно са крајем новембра 2023. године у Српској је еутаназирано око 48.000 свиња. [↑](#footnote-ref-4)
4. Анализиране информације о спољнотрговинској размјени, актуелно стање сектора, производња, пласман (домаће и ино тржиште), подстицајне мјере из аграрног буџета (иницијатива за нове подстицајне мјере и повећање постојећих премија и лимита), иницијативе измјена и допуна законске и подзаконске регулативе и друга питања. [↑](#footnote-ref-5)
5. Салон жилавке Требиње, Виносаур Бања Лука, Винска визија отвореног балкана Београд, Фестивал вина ПКРС-ППК БЛ и друге манифестације и сајмови. [↑](#footnote-ref-6)
6. IFAD-READP, EU4Agri, USAID Tуризам (пољ/прех сектор), SWG, UNDP, Progressus - програм подршке Владе Мађарске Српској, пројекат *„*Дигитализација општинског управљања земљиштем“ и др. [↑](#footnote-ref-7)
7. Усвојен Закон о организацији тржишта вина БиХ ("Сл. гласник БиХ", број 63/23). У питању је Закон којим се потврђује одговарајућа усклађеност с регулативом Европске уније у области тржишта вина, овим Законом намјерава се осигурати већа конкурентност и бољи приступ произвођача из БиХ на европским и свјетским тржиштима. [↑](#footnote-ref-8)
8. Увезивање домаћих примарних произвођача са домаћим трговинским маркетима у циљу већег пласмана, учешћа, промоције домаћих производа у оквиру пројекта „Наше је боље“ [↑](#footnote-ref-9)
9. Водећи међународни сајамско-конференцијски догађај за воћарство, повртарство и виноградарство - "AgroBelgrade 2023", Први фестивал домаћег пива у Бањој Луци, уз активно учешће Бањалучке пиваре и домаћих крафт пивара из Српске, Међународни сајам производње, логистике и дистрибуције воћа и поврћа са акцентом на љбиље и органске произвођаче - "Macfrut 2023" Римини, Италија, 90. Међународни пољопривредни сајам Нови Сад, Међународни сајам пољопривреде, лова и риболова Интерагро 2023 Бијељина; Винска визија Отвореног Балкана, Београд 2023, Трећи фестивал органских произвођача "Органик фест Српске", те 2. Фестивал домаћих вина, ракија и хране, који је окупио 35 прувредних друштава, и то: 12 винарија, 13 дестилерија и 10 произвођача хране. [↑](#footnote-ref-10)
10. У 2023. години производња у шумарству остварена је у приближно истом обиму као и током 2022. године. Остварена је мања производња у односу на претходнуи годину од 8,2%, док је продаја смањена за 2,5%. Изостало је очекивано повећање производње шдс у 2023. години у односу на претходну годину, прије свега, због немогућности извођача радова у шумарству да према уговореној динамици извршавају преузете обавезе сјече и привлачења шумских дрвних сортимената. Међутим, проблем је у чињеници што је годишњи план призводње шдс у првих десет мјесеци 2023. години остварен у проценту испод 75%. У области "Прерада дрвета и производи од дрвета" за десет мјесеци 2023. години производња је мања за 10% у односу на остварену производњу у 2022. години. У области "Прозводња намјештаја" остварена је производња мања за чак 24,4%. У посматраном периоду, због негативном утицају рата у Украјини и кризе у земљама ЕУ остварени су лошији извозни резултати. За десет мјесеци извезено је производа од дрвета и намјештаја у вриједности од 603,6 милион КМ, што чини 13,86 % укупног извоза из Републике Српске. Остварена вриједност увоза износила је 139,6 милиона КМ. Извоз намјештаја у периоду јануар - октобар 2023. године остварен је у вриједности од 245,4 милиона КМ, а вриједност извезених производа од дрвета износила је 358,2 милион КМ. Остварени извоз је за 4,3 пута већи од оствареног увоза. Остварен је суфицит у спољнотрговинској размјени у износу од 464 милиона КМ. [↑](#footnote-ref-11)
11. У функцији Скупштине ЈП „Шуме Републике Српске“ а.д. Соколац, Влада Републике Српске је ову одлуку донијела на 40. сједници одржаној дана 03.10.2019. године ("Сл. гласник РС", бр. 86/19). [↑](#footnote-ref-12)
12. Закон о измјенама и допунама Закона о мећународном и међуентитетском друмском превозу БиХ, Закон о измјенама и допунама Закона о основама безбједности саобраћаја на путевима БиХ, Закон о превозу у друмском саобраћају Републике Српске, Програм Редовног и периодчног оспособљавања возача моторног возила, Даљинар БиХ, ПКРС и ППК БЛ ... [↑](#footnote-ref-13)
13. Закон о превозу у друмском саобраћају Републике Српске („Службени гласник РС“ број 17/23) [↑](#footnote-ref-14)
14. Одлука о формирању Групације станица техничких прегледа, која је у току године активно радила и одржала више састанака са циљем заштите интереса привредних субјеката који обављају технички преглед возила, а закључци упућени надлежним институцијама. Такође, на сједницама су разматране измјене и допуне Закона о превозу у друмском саобраћају РС, проблеми са ентитетским лиценцама, Програм Редовног и периодчног оспособљавања возача моторног возила, Даљинар БиХ, ПКРС и ППК БЛ, проблем превоза ђака, проблеми са радном снагом ... [↑](#footnote-ref-15)
15. Прикупљене информације о нелегалним превозницима са читаве територије РС, а на ову тему су одржана четири састанка. У договору са Инспекторатом РС брисани су поласци и редови вожње из Регистра републичких редова вожње (донесена 23 рјешења), а Привредна комора РС је задужена да прати провођење оперативних планова на сузбијању нелегалног превоза у наредном периоду и да буде на располагању свим институцијама са циљем сузбијања и санкционисања истог. [↑](#footnote-ref-16)
16. ("Службени гласник Републике Српске", број 45/17) [↑](#footnote-ref-17)
17. Удружење енергетике окупља привредна друштва из области електро енергетике, приозвођаче нафте и деривата нафте, као и дистрибутере нафте и нафтних деривата. Велики системи из области електроенергетике су у државном власништву, а нафтног сектора и осталих енергетских грана, прије свега МХЕ, соларне електране, из области приватног сектора, домаћи и страни инвеститори, те су, сфере интереса у неким сегментима различите, па је из тог разлога, формирана и Групација дистрибутера нафте и нафтних деривата. [↑](#footnote-ref-18)
18. Енергетске стратегије и енергетски климатски планови у у РС и региону, Национали енереетски иклиматски пла БиХ, ЦБАМ, обновљивих извора енергије, енергетске ефикасности и зелене економије, Соларне електране, те Модели, услови и препреке за инвестирање у сектор енергетике. [↑](#footnote-ref-19)
19. Сарадња ресорног Министарства и привредних субјеката кроз давање информација, уписа у Регистар, одобрених квота, накнада за обновљиве изворе и др. [↑](#footnote-ref-20)
20. С циљем израде што квалитетније и свеобухватније Стратегије заштите животне средине Републике Српске, са јасно дефинисаним и одређеним стратешким циљевима, приоритетима и мјерама за реализацију утврђених стратешких циљева, Привредна комора РС је, током 2022. године, узела активно учешће у изради овог документа, који је усвојен 17.11.2022. гoдинe на 195. сjeдници Влaдe Рeпубликe Српскe. Овај документ чини саставни дио Стрaтeгиje oкoлишa Бoснe и Хeрцeгoвинe – БиХ EСAП, а oбухвaтa сeдaм тeмaтских oблaсти: Упрaвљaњe вoдaмa; Упрaвљaњe oтпaдoм; Биoдивeрзитeт и зaштиту прирoдe; Квaлитeт зрaкa, климaтскe прoмjeнe и eнeргиja; Хeмиjску сигурнoст и буку; Oдрживo упрaвљaњe рeсурсимa; кao и Упрaвљaњe животном средином. Зa свaку oд тeмaтских oблaсти, Стрaтeгиja зaштитe живoтнe срeдинe Рeпубликe Српскe утврдилa je мjeрe и приoритeтe с циљeм унaпрeђeњa стaњa животне средине, ублaжaвaњa утицаја климaтских прoмjeнa и jaчaњa oтпoрнoсти нa истe, бoљe усaглaшeнoсти прoписa сa прoписимa EУ и мeђунaрoдним спoрaзумимa у oблaсти животне средине, итд. [↑](#footnote-ref-21)
21. Примјена Одлуке је дала позитивне резултате у сектору производње обуће, те је, у појединим привредним друштвима, дошло до повећања налога од стране партнера, а тиме и повећања броја запослених и проширења одређених капацитета. [↑](#footnote-ref-22)
22. Одржане двије сједнице Комитета и преузето 63 стандарда из ове области. [↑](#footnote-ref-23)
23. Београд, од 16. до 19. маја 2023. године [↑](#footnote-ref-24)
24. Технички прописи и инфраструктура квалитета, LIN, LEAN и 5S системи у производњи, пласман безбједних непрехрамбених производа на тржиште и обавеза пословних субјеката, нове технологије у индустрији - Индустрија 4.0 и други. [↑](#footnote-ref-25)
25. Сједнице су одржаване у сједиштима привредних друштава са циљем што боље сарадње компанија међусобно, а и због упознавања једних и других са пословима на којима раде. [↑](#footnote-ref-26)
26. Привредна друштава из ове области тренутно су принуђена самостално финансирати додатне обуке и преквалификације будућих радника, што битно успорава процес увођења нових стручњака на тржиште рада и ово питање захтјева системска рјешења. [↑](#footnote-ref-27)
27. Посебно је истакнут проблем дигиталног потписа и дигиталног печата, те успоставе државног DATA Центрa. [↑](#footnote-ref-28)
28. У склопу Изложбе, која је одржана у периоду од 19. до 21.04.2023. године у Дому омладине у Бањалуци, организован и Округли сто "Иновације у образовању" [↑](#footnote-ref-29)